Document ID: 32010D0375

A BIZOTTSÁG HATÁROZATA
(2010. június 18.)
az ózonréteget lebontó anyagokról szóló 1005/2009/EK európai parlamenti és tanácsi rendelet alapján a nem helyettesíthető vagy kritikus laboratóriumi és analitikai felhasználási célra engedélyezett, a klórozott-fluorozott szénhidrogénektől eltérő szabályozott anyagok mennyiségi felosztásáról
(az értesítés a C(2010) 3850. számú dokumentummal történt)
(Csak az angol, észt, francia, holland, német, olasz és spanyol nyelvű szöveg hiteles)
(2010/375/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az ózonréteget lebontó anyagokról szóló, 2009. szeptember 16-i 1005/2009/EK európai parlamenti és tanácsi rendeletre (1) és különösen annak 10. cikke (2) bekezdésére,
mivel:
(1)
Az Unió a legtöbb felhasználási cél esetében fokozatosan megszüntette már a fluorozott-klórozott szénhidrogének, az egyéb teljesen halogénezett fluorozott-klórozott szénhidrogének, a halonok, a szén-tetraklorid, az 1,1,1-triklór-etán, a fluorozott-brómozott szénhidrogének és a bróm-klór-metán előállítását és fogyasztását. A Bizottságnak meg kell határoznia az említett szabályozott anyagok nem helyettesíthető laboratóriumi és analitikai felhasználási céljait, a felhasználható mennyiségeket és az ezen anyagok alkalmazására engedélyezett vállalatokat.
(2)
A Montreali Jegyzőkönyv részes feleinek XIX/18. határozata a részes felek hetedik üléséről készült jelentés IV. mellékletében felsorolt laboratóriumi és analitikai felhasználások céljára engedélyezi a Montreali Jegyzőkönyv A., B. és C. mellékletében felsorolt szabályozott anyagok (II. és III. csoportba tartozó anyagok) előállítását és fogyasztását a részes felek hatodik üléséről készült jelentés II. mellékletében, valamint a Montreali Jegyzőkönyv részes feleinek VI/9., VII/11., XI/15., XV/5., XVI/16. és XXI/16. határozatában meghatározott feltételek mellett.
(3)
A Montreali Jegyzőkönyv részes feleinek XVII/10. határozata engedélyezi a Montreali Jegyzőkönyv E. mellékletében felsorolt metil-bromid laboratóriumi és analitikai célú kritikus felhasználásához szükséges mennyiségének előállítását és fogyasztását.
(4)
A Monreali Jegyzőkönyv értelmében a laboratóriumi és analitikai célú felhasználásokra vonatkozó általános mentességet rendszeresen felül kell vizsgálni; a mentesség legutóbb 2014. december 31-ig került meghosszabbításra a XXI/6. határozattal.
(5)
A VI/25. határozat megállapítja, hogy egy felhasználás csak akkor minősül nem helyettesíthetőnek, ha nem állnak rendelkezésre műszakilag és gazdaságilag kivitelezhető, valamint környezetvédelmi és egészségügyi szempontból elfogadható alternatívák vagy helyettesítő anyagok. Indokolt összeállítani egy mellékletet, amely felsorolja azokat a felhasználási célokat, amelyek esetében a Montreali Jegyzőkönyv részes felei úgy vélik, hogy rendelkezésre áll alternatíva. E mellékletnek helyénvaló tartalmaznia a részes felek között létrejött és a XVIII/15. határozatban rögzített megállapodás értelmében a metil-bromid esetében engedélyezett nem helyettesíthető felhasználási célokat is.
(6)
A Bizottság értesítést tett közzé azon vállalkozások számára, amelyek 2010-ben az ózonréteget lebontó szabályozott anyagokat kívánnak az Európai Unióba behozni vagy onnan kivinni, valamint azon vállalkozások számára, amelyek a 2010-es évre kvótát kívánnak igényelni ezen anyagok nem helyettesíthető laboratóriumi és analitikai célú felhasználására (2), és megkapta a szabályozott anyagok nem helyettesíthető laboratóriumi és analitikai célú tervezett felhasználására vonatkozó 2009. évi nyilatkozatokat.
(7)
Az e határozatban előírt intézkedések összhangban vannak az 1005/2009/EK rendelet 25. cikkének (1) bekezdése alapján létrehozott bizottság véleményével,
ELFOGADTA EZT A HATÁROZATOT:
1. cikk
A klórozott-fluorozott szénhidrogénektől eltérő szabályozott anyagok előállítását és behozatalát az I. mellékletben meghatározott valamennyi nem helyettesíthető laboratóriumi és analitikai felhasználási célra engedélyezni lehet.
2. cikk
A nem helyettesíthető laboratóriumi és analitikai célra az Unióban 2010-ben előállítható vagy oda behozható, az 1005/2009/EK rendelet hatálya alá tartozó, a klórozott-fluorozott szénhidrogénektől eltérő szabályozott anyagok mennyisége 63 843,371 kilogramm ODP.
3. cikk
A klórozott-fluorozott szénhidrogénektől eltérő szabályozott anyagok nem helyettesíthető laboratóriumi és analitikai felhasználási kvótáit 2010-ben a II. mellékletben megadott vállalatok között kell felosztani. Az e vállalkozások által laboratóriumi és analitikai célra 2010-ben előállítható vagy behozható maximummennyiségeket a III. melléklet tartalmazza.
4. cikk
Ez a határozat 2010. január 1-jétől alkalmazandó, és 2010. december 31-én hatályát veszti.
5. cikk
Ennek a határozatnak a következő vállalkozások a címzettjei:
Acros Organics bvba
Janssen Pharmaceuticalaan 3a
2440 Geel
BELGIUM
Estonian Environmental Research Centre
Marja 4D
10617 Tallinn
ÉSZTORSZÁG
Honeywell Specialty Chemicals GmbH
Wunstorfer Strasse 40
Postfach 100262
30918 Seelze
NÉMETORSZÁG
LGC Standards GmbH
Mercatorstr. 51
46485 Wesel
NÉMETORSZÁG
Ministry of Defence
Defence Fuel Lubricants and Chemicals
P.O. Box 10 000
1780 CA Den Helder
HOLLANDIA
Sicor Spa
Via Terazzano 77
20017 Rho (MI)
OLASZORSZÁG
Sigma Aldrich Company Ltd
The Old Brickyard, New Road
Gillingham SP8 4XT
EGYESÜLT KIRÁLYSÁG
Sigma Aldrich Logistik GmbH
Riedstrasse 2
89555 Steinheim
NÉMETORSZÁG
VWR International S.A.S.
201 rue Carnot
94126 Fontenay-sous-Bois
FRANCIAORSZÁG
Airbus S.A.S.
Route de Bayonne
316 31300 Toulouse
FRANCIAORSZÁG
Harp International Ltd
Gellihirion Industrial Estate, Rhondda, Cynon Taff
Pontypridd CF37 5SX
EGYESÜLT KIRÁLYSÁG
Ineos Fluor Ltd
PO Box 13, The Heath
Runcorn Cheshire WA7 4QF
EGYESÜLT KIRÁLYSÁG
Merck KGaA
Frankfurter Strasse 250
D-64271 Darmstadt
NÉMETORSZÁG
Panreac Quimica S.A.
Pol. Ind. Pla de la Bruguera, C/Garraf 2
08211 Castellar del Vallès-Barcelona
SPANYOLORSZÁG
Sigma Aldrich Chimie SARL
80, rue de Luzais
L’Isle d’Abeau Chesnes
38297 St Quentin Fallavier
FRANCIAORSZÁG
Sigma Aldrich Laborchemikalien GmbH
Wunstorfer Strasse 40
Postfach 100262
30918 Seelze
NÉMETORSZÁG
Tazzetti Fluids S.r.l.
Corso Europa n. 600/a
Volpiano (TO)
OLASZORSZÁG
Kelt Brüsszelben, 2010. június 18-án.

Labels: 7
1
20